Shuan Demicoli ta’ 36 sena minn Birkirkara tressaq il-Qorti għall-ħabta ta’ 12.00 p.m akkużat b’attentat ta’ qtil fuq raġel Tuneżin ta’ 31 sena. It-Tuneżin, Riadh Mrad nstab mitluf minn sensih mal-art fi Triq il-Bajja s-Sabiħa, f’Birżebbuġa. Demicoli kien akkużat li bejn il-lejl tal-1 u t-2 ta’ Marzu, għall-ħabta tas-2.00 a.m. f’Birżebbuġa, ipprova joqtol lil Mrad billi tah diversi daqqiet ta’ ponn u bis-sieq  bil-konsegwenza li kkaġunalu feriti ta’ natura gravi fuq il-persuna tiegħu. Dan hekk kif kien iċċertifikat mit-tobba tal-Isptar Mater Dei. Huwa kien akkuzat ukoll li rrenda lilu nnifsu reċediv b’sentenza tal-Qrati li saru definittivi u ma jistgħux jinbidlu. Demicoli ma talabx il-ħelsien mill-arrest u qed jinżamm fil-Faċilità Korrettiva ta’ Kordin.